Soovime ka panustada ühiskondlikku debatti, kuidas selliseid olukordi tulevikus vähendada.
#000002
MTÜ Isade Eest on kutsutud ellu 15 aastat tagasi grupi isade poolt elulistel põhjustel. Ühiselt jõuti arusaamisele, et Eesti ühiskonnas on väga palju isasid, kes erinevatel põhjustel on jäänud oma lapse ja või laste igapäevaelust kõrvale. Statistikast tulenevalt lahutatakse peaaegu pooled abielud ja perekonnad purunevad. Sageli tekivad uued kärgpered, kus mõlemal osapoolel on lapsed mitmest kooselust ning toimimismudelid on väga keerulised. Ühingu tegevuse peamine eesmärk on isade vaates luua ja tagada lastele olukord, et ka peale lahutust jääb lapsele nii ema kui ka isa ning laps saab tuge ja toetust ning hoolt mõlemalt vanemalt. Lapse heaolu nimel peab olema mõlemale vanemale võimalus lapsega suhtlemiseks. Samuti on Ühingu eesmärk juhtida tähelepanu pereliikmete vahelistele suhetele peale lahkuminekut, et vanemate isiklikud eriarvamused ja lahendamata jäänud probleemid ei kahjustaks lapse või laste elukvaliteeti. On tendents, et vanemate tähelepanu lastele väheneb aastast aastasse ja laste vaimse tervise probleemide arv on kasvutrendis. Lähisuhetes esineb palju vaimset ja füüsilist vägivalda, mis sageli jätkub ka peale kooselude purunemist. Ühingu eesmärk on kaasata ning toetada võimalikult palju isasid, kes on lahutanud ja erinevatel põhjustel jäänud laste kasvatamisest kõrvale. Nemad on just Ühingu peamine sihtgrupp. Isikliku kogemusnõustamise, avalike esinemiste, publikatsioonide ning osalemises seadusloomes kaudu on võimalik Ühingu seatud eesmärke saavutada.
#000007
05.06 – 06.06.2023. aastal toimus Avastes Kodanikuühiskonna Sihtkapital (KÜSK) Vabaühenduste arenguhüpet ettevalmistavast 2023. aasta taotlusvoorust rahastatud projekti “Ühendus Isade Eest MTÜ tegevuskava/äriplaani koostamine” seminar. Ühiselt arutati ühenduse missiooni ja visiooni üle ning tehti läbi SWOT analüüs. Aruteludest jäi kõlama, et ühenduse tegevus vajab uuele arengutasemele viimist ja senine tegevusmudel ei toimi ning raske on viia sõnum pärale. Juuni lõpus toimuval 2. seminaril tulevad arutlusele ühenduse järgmiste aastate tegevused ja pakutavad teenused ning nende rahastamise võimalused. Projekti meeskond leidis ühiselt, et mõte korraldada kahepäevane seminar ühepäevaste asemel sobis kõigile osalejatele hästi, sest palju häid mõtteid ja ideid pakkus just õhtune mitteformaalne suhtlus kauniste loodusvaadetega Avaste looduskaitseala rahus ja vaikuses. Seminari aitas läbi viia arenguekspert ja Avaste külaseltsi eestvedaja Toivo Kratt. Kohtume taas 26.06 – 27.06.2023 . juunil kell 16:00 teisel seminaril.
#000008